— XXXIII — 



Centralhule ; Grenenes første Led længere, i Reglen meget længere, 

 end Stængelskeden; Grenskederne med udstaaende Tænder. 



6. jE7. arvense L. 



3. Frugtbare og golde Stængler i Begyndelsen i Reglen forskellige, 

 senere væsentlig ens, den golde Stængei med 8—20 konvekse 

 Ribber, der er meget bredere end Furerne, i hvilke Spalte- 

 aabningerne er anbragte i to smalle Baand, som ligger langt fra 

 hinanden, nær Ribbekanterne; Stængelskederne cylindrisk-bæger- 

 formede med flade Ribber, Grenene 3-, sjældnere 4— 5-kantede, 

 altid uden Gentralhule; Grenskederne med tiltrykte Tænder. 



7. E. pratense Ehrh. 

 II. Stænglen elfenbenshvid eller sjældent bleggrøn, uden eller kun med 



meget faa Spalteaabninger ; Stænglen med 20—40 næppe frem- 

 trædende, svagt konvekse Ribber; Stængelskederne cylindriske, 

 tiltrykte, med flade Ribber; Grenene 4 — o-kantede med dybt 

 furede Ribber, saa at de tilsyneladende er 8— 10-kantede. 



8. E. maximum Lam. 



ß. Dobbeltendoderm i Rhizpmet; Stænglen med 5—18 flade Ribber, som 

 er smallere end eller lige brede med Furerne, i hvilke Spalteaabningerne 

 er anbragte i to smalle Baand. som ligger langt fra hinanden, nær 

 Ribbekanterne; Stængelskederne cylindrisk- bægerformede; Grenene 4— 

 5-kantede, med kransstillede Smaagrene 9. E. silvaticum L. 



Angaaende Arternes Udbredelse her i Landet ved vi som sagt meget lidt, og jeg 

 vil derfor opfordre Botanikerne til i den kommende Sommer at notere Finde- 

 stederne for de sjældnere Arter (d. v. s. dem alle undtagen E. arvense, palustre 

 og fluviatile) og meddele mig dem. Allerbedst vilde det selvfølgelig være, om 

 man til Botanisk Museum vil indsende et Eksemplar fra hvert Sted. Jeg skal 

 give en Oversigt over, hvad vi ved om Arternes Udbredelse: 



1. E. hiemale L. er ikke almindelig. Der kendes ingen Voksesteder fra 

 Midt- og Vestjylland, kun meget faa fra Fyn, Sydsjælland, Falster, Lolland og 

 Bornholm, ingen fra de mindre Øer. 



% E. variegatum Schleich, er kun fundet i en Klitmose ved Liveraaens 

 Udløb. 



3. E. fluviatile L. er almindelig overalt. 



4. E. littorale Kühlew. er fundet paa Fyn ved Edelsminde pr. Svendborg 

 og i Jylland ved Kjul Aas Udløb og ved Silkeborgsøerne. Den findes sikkert 

 mange flere Steder, men er overset. 



5. E. palustre L. er i de fleste Egne almindelig, men den mangler maaske 

 eller er sjælden i enkelte Egne. 



6. E. silvaticum L. er i nogle Egne almindelig, men i andre er den sjæl- 

 den eller mangler helt, saaledes Lolland, Fyn og flere Egne i Jylland. 



7. E. pratense Ehrh. synes paa Fyn og i største Delen af Jylland samt 

 paa flere af de mindre Øer at være meget sjælden. 



8. E. arvense L. er almindelig i alle Landets Egne. 



9 E. maximum Lam. har i Jylland to Hovedudbredelsesomraader, nemlig 

 Østkysten fra Fredericia til Djursland og Salling. Desuden er den udbredt paa 

 hele Falsters Østkyst og er fundet nogle Steder paa Fyn og Sjælland, paa Thor- 

 seng, Fænø og Møens Klint. 



Som jeg allerede har sagt, varierer Arterne meget stærkt, og der er opstillet 



Botanisk Tidsskrift. 25. Bind. (Meddelelser.) c 



